**Hapet Thirrja për Mobilitete (Bursa) Studentësh të UPT-së në kuadër të Marrëveshjes KA1 të Programit Erasmus + në Universitetin Oradea, në Rumani**

Në kuadër të programit Erasmus + dhe marrëveshjes KA1 bilaterale, është hapur thirrja për aplikime, për bursa për mobilitete, për studentët e Universitetit Politeknik të Tiranës në Universitetin Oradea, në Rumani.

**Llojet e mobilitetit përfshijnë:**

* Shkëmbimin e studentëve të nivelit Bachelor ( Në kuadër të punimit të temës ose përfshirjes në projekt specifik)
* Shkëmbimin e studentëve të nivelit Master ( Në kuadër të punimit të temës ose përfshirjes në projekt specifik)
* Shkëmbimin e studentëve të doktoraturës ( Në kuadër të punimit të temës ose përfshirjes në projekt specifik)

**Nivelet e mobilitetit për studentët:**

* ***Bachelor*** (studentët duhet të jenë të regjistruar në një program studimi Bachelor në Universitetin Politeknik të Tiranës).
* ***Master*** (studentët duhet të jenë të regjistruar në një program studimi Master në Universitetin Politeknik të Tiranës).
* ***Doktoraturë (***studentët duhet të jenë të regjistruar në një program studimi Doktorature në Universitetin Politeknik të Tiranës).

**Kohëzagjatja e bursave:**

-      Bachelor (2 muaj)

- Master (2 muaj)

-      Doktorantët (2 muaj)

Numri total i studentëve: 2

**Fushat e studimit:**

Fusha e Arkitekturës dhe Urbanistikës

**Dokumentat e nevojshme për aplikim për studentët Bachelor:**

- CV;

- Kopje e Pasaportës;

- Vërtetim studenti;

- Listë notash e studimeve Bachelor deri në momentin e aplikimit;

- Letër Motivimi (në gjuhën angleze);

- Certifikatë e gjuhës së huaj\* (gjuha angleze);

- Plani i aktivetit shkencor të studentit dhe periudha e mobilitetit në Universitetin pritës, miratuar nga udhëheqësi shkencor në UPT, dhe përgjegjësi i njësisë bazë, përgjegjës për programin e studimit\*\*;

**Dokumentat e nevojshme për aplikim për studentët Master:**

- CV;

- Kopje e Pasaportës;

- Vërtetim studenti;

- Diplomë e nivelit Bachelor;

- Listë notash të studimeve Bachelor;

- Letër Motivimi (në gjuhën angleze);

- Listë notash e studimeve Master deri në momentin e aplikimit;

- Certifikatë e gjuhës së huaj\*; (gjuha angleze);

- Plani i aktivetit shkencor të studentit dhe periudha e mobilitetit në Universitetin pritës, miratuar nga udhëheqësi shkencor në UPT, dhe përgjegjësi i njësisë bazë, përgjegjës për programin e studimit\*\*;

**Dokumentat e nevojshme për aplikim studentët e Doktoraturës:**

* CV+Lista e publikimeve (në gjuhën angleze);
* Kopje e Pasaportës;
* Vërtetim studenti (në gjuhën angleze i lëshuar nga fakulteti juaj që konfirmon nivelin tuaj dhe vitin e studimit gjatë këtij viti akademik);
* Diplomë Master;
* Listë notash të  masterit
* Letër Motivimi (në gjuhën angleze);
* Certifikatë e gjuhës së huaj\* (gjuha angleze);
* Plani i aktivetit shkencor të doktorantit dhe periudha e mobilitetit në Universitetin pritës, miratuar nga udhëheqësi shkencor në UPT, dhe përgjegjësi i njësisë bazë, përgjegjës për programin e studimit\*\*;

\**Niveli minimal i kërkuar për gjuhën angleze është B2. Studenti duhet të plotësojë nivelin minimal të kërkuar për gjuhën duke e vërtetuar me certifikatën përkatëse të gjuhës së huaj.*

\*\**Kandidatët që do të aplikojnë për të qenë pjesë e shkëmbimit në Universitetin e Oradeas, paraprakisht duhet të paraqesin një plan të aktiviteteve shkencore të parashikuara të ndiqen në Universitetin pritës në kuadër të punimit të temës së diplomës apo të ndonjë projekti specifik. Ky plan së bashku me periudhën e planifikuar të mobilitetit duhet të firmosen nga udhëheqësi shkencor i kandidatit në UPT, dhe përgjegjësi i njësisë bazë ku programi i studimit ose kandidati bën pjesë.*

*KUJDES: Ju do të bëni shkëmbim për të punuar për temën e diplomës ose në kuadër të ndonjë projekti specifik. Shkëmbimi nuk është semestral, por ka kohëzgjatje 2 mujore. Për këtë lloj shkëmbimi nuk zhvillohet mësim, ndaj nuk nevojitet Learning Agreement. Po ashtu, duke qenë se periudha është 2 mujore, nuk nevojitet vizë.*

***Afati për aplikim për studentët e të 3 cikleve të studimit: deri më 8 Nëntor 2019***

Aplikimi kryhet pranë zyrës së Karrierës në UPT. Për informacione shtesë në lidhje me procesin e aplikimit në UPT mund të kontaktoni në email: zyraekarrieres@upt.al